ഇക്ബാൽ ലൈബ്രറി മട്ടാഞ്ചേരി

കൊച്ചിയിലെ മട്ടാഞ്ചേരിയിൽ സ്ഥിതി ചെയ്യുന്ന പഴക്കം ചെന്ന ഒരു ഗ്രന്ഥശാലയാണ് ഇക്ബാൽ ലൈബ്രറി ആൻഡ് റീഡിംഗ് റൂം. 1936 ൽ കച്ചിമേമൻമാർ സ്ഥാപിച്ചതാണീ  ലൈബ്രറി. https://www.newindianexpress.com/cities/kochi/2010/Oct/24/iqbal-library-a-joint-for-book-lovers-197823.html2000 ഉർദു പുസ്തകങ്ങളും നാന്നൂറ് തമിഴ് പുസ്തകങ്ങളുമുൾപ്പെടെ 15,000 പുസ്തകങ്ങളുടെ ശേഖരം ഇവിടെയുണ്ട്.  വനിതാ അംഗങ്ങൾക്ക് പുസ്തകങ്ങൾ വീട്ടിൽ എത്തിച്ചു കൊടുക്കുകയും ചെയ്യും. മട്ടാഞ്ചേരി ലോബോ ജംക്‌ഷനിൽ കച്ചിമേമൻ അസോസിയേഷന്റെ കെട്ടിടത്തിലാണ് ലൈബ്രറി പ്രവർത്തിക്കുന്നത്. 
ചരിത്രം
ലഘുചിത്രം
"സ്വതന്ത്ര മുസലിം വായനശാല "എന്ന പേരിലാണ്  ഈ ലൈബ്രറി  ആരംഭിച്ചത്.  പിന്നീട്  ഇത്  പ്രശസ്ത ഉർദു - പേർഷ്യൻ കവി അല്ലാമ മുഹമ്മദ് ഇഖ്ബാലിൻ്റെ  നാമധേയത്തിലാക്കി. തുടക്കത്തിൽ ഈ ലൈബ്രറി ഉർദുവും ഗുജറാത്തിയും പഠിപ്പിക്കുന്ന ഒരു സ്കൂൾ നടത്തിയിരുന്നു. പിന്നീട് അതിന് അനുബന്ധമായി ഒരു വായനശാലയും തുറന്നു. 1936 -ൽ 35,000  രൂപ  വിലവരുന്ന  ഒരു  കെട്ടിടത്തിൽ ഇഖ്ബാൽ ലൈബ്രറി ആരംഭിച്ചു. ഈസ അഹമ്മദ്  സേട്ട്  (B.A.B. L. ) ,  അബ്ദുറഹിമാൻ ഇബ്രാഹീം കാസിം സേട്ട് എന്നിവരായിരുന്നു ഇഖ്ബാൽ ലൈബ്രറിയുടെ പുറകിലെ ശക്തി സ്രോതസ്സുകൾ.  അബ്ദുൽ റഹ്‌മാൻ ഹാജി ഇബ്രാഹിം കാസം  സേട്ട്   (കൊച്ചിൻവാല) ലൈബ്രറിയുടെ  സ്ഥാപക പ്രസിഡന്റും , ഖാൻ സാഹിബ് ഇസ്‌മാഈൽ ഹാജി ഈസ്സാ സേട്ട്  സ്ഥാപക വൈസ് പ്രസിഡന്റും . കൊച്ചിയിലെ കച്ചി മുസ്ലിം സമൂഹത്തിൻ്റെ  ആദ്യ അഭിഭാഷകനായ  ഈസ്സാ അഹമ്മദ് സേട്ട്  സ്ഥാപക സെക്രട്ടറിയുമായി. ലൈബ്രറിയുടെ ഉദ്ഘാടനത്തിന്  അദ്ധ്യക്ഷത വഹിച്ചത്, ജി. ശങ്കരക്കുറുപ്പായിരുന്നു. 1943 - '44   -ൽ  കൊച്ചീ രാജ്യത്തിൻ്റെ അന്നത്തെ ദിവാനായിരുന്ന സർ ജോർജ് ബോഗ്  (K.C.I.E; C.S.I. ) 1944 മാർച്ച് 8-ന്  മട്ടാഞ്ചേരിയിലെ  ഇഖ്ബാൽ ലൈബ്രറി  സന്ദർശിച്ചിട്ടുണ്ട്.  ബ്രിട്ടനിലും ലോകത്തിന്റെ പല ഭാഗങ്ങളിലും നിന്നുമുള്ള എൻസൈക്ലോപീഡിയ ഉൾപ്പെടെ വിലപ്പെട്ട റഫറൻസ് ഗ്രന്ഥങ്ങൾ സമാഹരിക്കുന്നതിൽ ഈസ അഹമ്മദ് സേട്ട്  പ്രധാന പങ്ക് വഹിച്ചു.ജ്ഞാനത്തിൻ്റെ പ്രകാശിക്കുന്ന നക്ഷത്രം: മട്ടാഞ്ചേരി ഇഖ്ബാൽ ലൈബ്രറി, ഭാരത ചന്ദ്രിക സ്പെഷ്യൽ പതിപ്പ് 1950 .

ഇംഗ്ലീഷ്, ഹിന്ദി, മലയാളം, തമിഴ്, ഉർദു എന്നീ ഭാഷകളിൽ പതിനയ്യായിരത്തിലേറെ പുസ്തകങ്ങൾ ഉണ്ട്. രണ്ടായിരത്തോളം ഉർദു പുസ്തകങ്ങൾ. സ്ത്രീ അംഗങ്ങൾക്ക് വേണ്ടി ഡെലിവറി സർവീസ് ഉണ്ട്, കൂടാതെ ഇവിടെ സ്ത്രീ ലൈബ്രേറിയന്മാരും ഉണ്ട്. ഇരുപതോളം ദിനപത്രങ്ങൾ ഉൾപ്പെടെ നൂറ്റിഅറുപത് മാസികകൾ പൊതുജനങ്ങൾക്കായി ഈ ലൈബ്രറിയിൽ ലഭിക്കും. ഇക്ബാൽ ലൈബ്രറിയും റീഡിംഗ് റൂമും എല്ലാ ദിവസവും രാവിലെ ആറുമണിക്ക് തുറക്കുന്നു. പൊതുഅവധി ദിവസങ്ങളിലും ഇത് പ്രവർത്തിക്കുന്നു.

ചിത്രശാല

അവലംബം

വർഗ്ഗം:എറണാകുളം ജില്ലയിലെ ഗ്രന്ഥശാലകൾ